पाएं अपने शहर की ताज़ा ख़बरें और फ्री ई-पेपरडाउनलोड करें
काराेबारी मंडी के बजाय सीधे खेतों से प्याज क खरीद कर रहे हैं। यही वजह है कि सीकर मंडी महज 10 दिन में ही प्याज की आवक 25 से 30 हजार बैग प्रतिदिन से घटकर पांच से सात हजार बैग रह गई है। काराेबारी सीधे खेताें से ही प्याज की खरीद कर पंजाब, हरियाणा, अलवर, सहित अनेक पड़ाेसी राज्याें में सप्लाई कर रहे हैं। प्याज की उपयाेगिता बढ़ने की वजह है कि कोरोनाकाल में आम आदमी बार-बार सब्जी खरीदने के लिए मार्केट नहीं जाना चाहता। ऐसे में प्याज और आलू ही ऐसी सब्जी हैं, जिन्हें लंबे समय तक काम लिया जा सकता है। इसके अलावा गर्मियों का सीजन भी प्याज की खरीद बढ़ने की बड़ी वजह है।
हालात ये है कि इन राज्याें में काराेबारियाेंं द्वारा घर-घर तक फेरी लगाकर प्याज के कट्टे बेचे जा रहे हैं। इधर खेताें में प्याज का काराेबार बढ़ने की वजह से एक तरफ जहां मंडी में आवक कम हुई है, वहीं किसानों को अच्छे भाव मिलने लगे हैं। महज 10 दिन में ही प्याज के थाेक दाम 4 से 5 रुपए प्रतिकिलाे तक बढ़ गए हैं। प्याज व्यापार संघ के अध्यक्ष एवं काराेबारी नेमीचंद दूजाेद के अनुसार सीकर मंडी में 10 दिन पहले 9 से 10 रुपए प्रतिकिलाे तक बिकने वाला प्याज अब 10 से 14 रुपए प्रतिकिलाे तक बिकने लगा है। मांग काे देखते हुए प्याज की कीमताें में फिलहाल तेजी की स्थिति ही बनी हुई है। क्याेंकि देशभर में महाराष्ट्र, गुजरात एवं नासिक की मंडियाें से आने वाले प्याज की सप्लाई रुकी हुई है।
किसानाें के साथ आम उपभाेक्ता काे भी फायदा
काराेबारियाें द्वारा कस्बे एवं शहरी क्षेत्र के साथ ही गांव-ढाणी तक फेरी लगाकर प्याज के कट्टे बेचने से किसानों के साथ आम ग्राहक को भी फायदा हो रहा है। खुदरा विक्रेता मंडी से खरीदे हुए प्याज काे उपभाेक्ता काे ज्यादा भाव में बेचते है। वहीं वाहनाें से एक-एक कट्टे बेचने वाले 20 से 25 प्रतिशत मुनाफे के साथ ही आम आदमी काे प्याज उपलब्ध करवा रहे है। पिपराली इलाके रामनगर निवासी भागीरथ सिंह गुर्जर ने बताया कि उसने ट्रैक्टर ट्राॅली से प्याज की फेरी लगाकर बेचने वाले से प्याज 60 किलाे वजन का प्याज का कट्टा 16 रुपए प्रतिकिलाे के भाव से खरीदा। जबकि खुदरा मार्केट में प्याज के दाम 20 से 25 रुपए प्रतिकिलाे तक बाेले जा रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn